วันพุธที่ 27 ตุลาคม 2564
“ชัยวุฒิ” ร่วมตร.ไซเบอร์ ล่าตัวแฮกเกอร์หลอกโอนเงินลูกค้าโรงแรม
“ชัยวุฒิ” ร่วมตร.ไซเบอร์ ล่าตัวแฮกเกอร์หลอกโอนเงินลูกค้าโรงแรม
“ชัยวุฒิ”รมว.ดีอีเอสร่วมกับผบก.สอท.1กองบัญชาการตำรวจไซเบอร์รับหนังสือร้องเรียนจากกลุ่มผู้ประกอบการโรงแรมกักตัว(AQ) 19แห่งประกาศล่าตัวแฮกเกอร์สวมรอยหลอกลูกค้าโรงแรมโอนเงินเตรียมหารือสพธอ.และดีป้าเสริมแกร่งผู้ประกอบการติดตั้งซอฟต์แวร์ป้องกันแฮกเกอร์เจาะระบบ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่ากระทรวงดิจิทัลฯภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีที่กำชับให้กระทรวงดิจิทัลฯและภาคส่วนที่เกี่ยวข้องบูรณาการทำงานร่วมกันในการป้องกันและปราบปรามการกระทำความผิดตามกฎหมายว่าด้วยการกระทำความผิดเกี่ยวกับคอมพิวเตอร์ปกป้องคุ้มครองประชาชนจากความเสี่ยงตกเป็นเหยื่อภัยทางไซเบอร์
วันนี้(27ต.ค. 64)นางสาวพิชชารัตน์เลาหพงศ์ชนะสส.พปชร.นำตัวแทนกลุ่มชมรมผู้ประกอบการท่องเที่ยวไทยมิติใหม่เข้ายื่นหนังสือร้องเรียนแก่รมว.ดีอีเอสและพล.ต.ต.รณชัยจินดามุขผู้บังคับการตำรวจสืบสวนสอบสวนอาชญากรรมทางเทคโนโลยี1กองบัญชาการตำรวจสืบสวนสอบสวนอาชญากรรมทางเทคโนโลยี(บช.สอท.)เพื่อประสานงานปราบปรามและจับกุมกระบวนการหลอกลวงผ่านทางอินเทอร์เน็ตในระบบการกักกันตนทางเลือก(Alternative Quarantine : AQ)
โดยจากคำร้องเรียนของตัวแทนกลุ่มผู้ประกอบการโรงแรม พบว่าปัจจุบันมีมิจฉาชีพแอบอ้างเป็นโรงแรมต่างๆในระบบการกักกันตนทางเลือก(AQ)เพื่อหลอกลวงให้ผู้ที่เดินทางเข้าประเทศที่มีความประสงค์กักตนชำระค่าห้องพักและบริการต่างๆผ่านช่องทางออนไลน์ของตนโดยแอบอ้างว่าเป็นช่องทางที่ดำเนินการโดยโรงแรมและมีความต้องการเข้าถึงฐานข้อมูลของโรงแรมและให้ผู้ที่มีความประสงค์กักตัวชำระค่าใช้จ่ายล่าสุดมีโรงแรมที่ได้รับความเสียหายเข้าแจ้งความแล้ว19แห่งมูลค่าความเสียหายอยู่ที่ประมาณ1.5ล้านบาท
นายชัยวุฒิกล่าวว่าแฮกเกอร์มีการใช้โปรแกรมสปายแวร์(Spyware)เจาะระบบโรงแรมทำอีเมล์ปลอมซ้อนอีเมล์ของโรงแรมเมื่อมีการจองโรงแรมผ่านระบบอินเทอร์เน็ตแฮกเกอร์ก็จะปลอมเป็นพนักงานหลอกให้นักท่องเที่ยวที่จองห้องพักเข้ามาโอนเงินเข้าบัญชีของแฮกเกอร์สร้างความเสียหายให้กับทั้งนักท่องเที่ยวที่สูญเงินและโรงแรมที่สูญเสียโอกาสและรายได้ทั้งยังเป็นการซ้ำเติมผู้ประกอบการโรงแรมที่ประสบความเดือดร้อนจากจากสถานการณ์โควิด-19
“กระทรวงดิจิทัลฯให้ความสำคัญกับปัญหานี้เพราะโรงแรมเป็นธุรกิจสำคัญสำหรับการท่องเที่ยวไทยและห่วงใยนักท่องเที่ยวที่เมื่อเดินทางมาถึงสนามบินแล้วไม่มีคนไปรับเพราะผู้ที่ติดต่อด้วยคือแฮกเกอร์เหตุการณ์ที่เกิดขึ้นครั้งนี้นอกจากเป็นการฉ้อโกงทั้งกับประชาชนผู้เสียหายที่ตกเป็นเหยื่อและโรงแรมที่ถูกแอบอ้างชื่อยังเป็นการสร้างภาพลักษณ์ที่ไม่ดีแก่การท่องเที่ยวไทยที่กำลังจะเปิดประเทศในวันที่1พ.ยนี้ด้วยดังนั้นเราและตำรวจไซเบอร์จะร่วมดำเนินการหาผู้กระทำผิดมาดำเนินคดีให้เร็วที่สุดโดยเป็นความผิดตามพ.ร.บ.คอมพิวเตอร์ฯและกฎหมายอื่นที่เกี่ยวข้อง”นายชัยวุฒิกล่าว
อย่างไรก็ตามทางผู้ประกอบการโรงแรมต้องเริ่มให้ความสำคัญกับการปรับปรุงระบบคอมพิวเตอร์ให้ทันสมัยติดตั้งโปรแกรมป้องกันการถูกแฮกระบบ(Anti-Spyware)และอีเมล์ของโรงแรมต้องมีระบบยืนยันตัวตน2ชั้นเพื่อป้องกันไม่ให้แฮกเกอร์เข้าถึงและเข้ดามาใช้งาน
ขณะเดียวกันกระทรวงดิจิทัลฯจะเร่งรัดออกมาตรการและมีการให้ความรู้ผู้ประกอบการเพื่อรับมือเทรนด์ภัยคุกคามยุคใหม่ผ่านออนไลน์/ไซเบอร์โดยหารือกับสำนักงานพัฒนาธุรกรรมทางอิเล็กทรอนิกส์(สพธอ.)ซึ่งเป็นหน่วยงานในสังกัดเพื่อให้เข้ามาช่วยให้ความรู้และติดตามความเคลื่อนไหวต่างๆในโลกโซเชียลมีเดียหรือในโลกระบบคอมพิวเตอร์ที่มีภัยคุกคามจากแฮกเกอร์
ขณะที่ในฝั่งหน่วยงานหลักของกระทรวงฯที่ดูแลด้านไซเบอร์ซิเคียวริตี้คือสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)ซึ่งจัดตั้งขึ้นเมื่อช่วงต้นปีนี้ก็จะพยายามขับเคลื่อนงานนี้ให้เป็นรูปธรรมเพิ่มขึ้นเช่นเรื่องกำลังคนเจ้าหน้าที่งบประมาณเพราะถ้ามีทรัพยากรเหล่านี้พร้อมก็จะสามารถออกไปช่วยให้ความรู้ช่วยผู้ประกอบการสามารถเสริมสร้างระบบคอมพิวเตอร์ให้เข้มแข็ง
“การที่ผู้ประกอบการเข้ามาร้องเรียนในครั้งนี้เพื่อให้เป็นอุทาหรณ์กับภาคธุรกิจที่มีเว็บไซต์มีอีเมล์ในการติดต่อกับลูกค้าให้ทราบว่ามีการเจาะเข้ามาในระบบได้และมีการปลอมตัวเข้ามาเป็นพนักงานหรือเจ้าหน้าที่ของธุรกิจเราแล้วหลอกให้คนโอนเงินเข้ามาสร้างความเสียหายกับธุรกิจอย่างมากลูกค้าก็เสียหายธุรกิจก็เสียหาย”นายชัยวุฒิกล่าว
นอกจากนี้ยังเตรียมศึกษาข้อมูลเพื่อหาแนวทางสนับสนุนการช่วยเหลือค่าใช้จ่ายผู้ประกอบการโรงแรมในการติดตั้งโปรแกรมซอฟต์แวร์ป้องกันสปายแวร์โดยอาจหารือกับสำนักงานส่งเสริมเศรษกิจดิจิทัล (ดีป้า)หน่วยงานในสังกัดหรือนำเสนอของบสนับสนุนจากกองทุนดีอีโดยมองว่าในเบื้องต้นรัฐก็ควรส่งเสริมช่วยผู้ประกอบการให้หาซอฟต์แวร์ดีๆมาใช้ป้องกันการถูกโจมตีจากแฮกเกอร์เพราะเป็นเรื่องสำคัญมากต้องยอมรับว่าการจะวางระบบให้ดีป้องกันแฮกเกอร์ได้ดีก็มีค่าใช้จ่ายที่สูงและเป็นภาระให้ผู้ประกอบการ
พล.ต.ต.รณชัยจินดามุขผู้บังคับการตำรวจสืบสวนสอบสวนอาชญากรรมทางเทคโนโลยี1กองบัญชาการตำรวจสืบสวนสอบสวนอาชญากรรมทางเทคโนโลยี(บช.สอท.)กล่าวว่ารมว.ดีอีเอสได้ประสานสั่งการสอท.ให้ช่วยดำเนินการเรื่องนี้ให้เร็วที่สุดเป็นเรื่องเร่งด่วนเพราะกระทบการท่องเที่ยวของประเทศไทยซึ่งมีกำหนดเปิดประเทศรับนักท่องเที่ยวต่างชาติในวันที่1พ.ย.นี้
ล่าสุดดำเนินการจับกุมผู้ต้องหาแล้ว2รายเป็นเจ้าของบัญชีที่รับโอนเงินโดยให้การเป็นประโยชน์ต่อรูปคดีพบว่าแฮกเกอร์เป็นชาวต่างชาติใช้ชื่อคนไทยเปิดบัญชีหลอกลวงว่าเป็นบัญขีของโรงแรมต่างๆโดยทางตำรวจกำลังขยายผลถึงผู้อยู่เบื้องหลังกรณีลักษณะนี้ผู้กดเงินออกจากบัญชีส่วนใหญ่จะอยู่ตามแนวชายแดนหรือนอกประเทศ
“เราจะเร่งรัดติดตามคนร้ายที่เกี่ยวข้องมาดำเนินคดีและพยายามติดตามเงินกลับมาให้ได้เพราะความเสียหายนี้กระทบกับกิจการโรงแรมโดยโรงแรมอื่นๆที่มีปัญหานี้สามารถติดต่อกลับมาที่สอท.และช่องทางอีเมล์/โซเชียลของสอท.หรือโทรร้องเรียนมาตามเลขหมายดังนี้โทร.1212 (ศูนย์รับเรื่องร้องเรียนปัญหาออนไลน์ของกระทรวงดิจิทัลฯ)โทร.1599 (ศูนย์ปราบปรามอาชญากรรมทางเทคโนโลยีสารสนเทศสำนักงานตำรวจแห่งชาติ)และโทร.1441 (สายด่วนตำรวจไซเบอร์)”พล.ต.ต.รณชัยกล่าว
**********